open-index/open-wikipedia-markdown huggingface dataset:
Φρειδερίκος Ιωσίας της Σαξονίας-Κοβούργου-Γόθας

Ο **Φρειδερίκος Ιωσίας** (γερμ. *Friedrich Josias*, 29 Νοεμβρίου 1918 - 23 Ιανουαρίου 1998) από τον Οίκο της Σαξονίας-Κοβούργου & Γκότα ήταν πρίγκιπας, διάδοχος και τιτουλάριος δούκας της Σαξονίας-Κοβούργου & Γκότα (1954-1998).

## Βιογραφία
Ο *Φρειδερίκος Ιωσίας Κάρολος Εδουάρδος Ερνέστος Κύριλλος Χαράλδος* ήταν το πέμπτο παιδί και ο τρίτος γιος του Καρόλου Εδουάρδου της Σαξονίας-Κοβούργου & Γκότα και της Βικτωρίας Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1998 απεβίωσε σε ηλικία 80 ετών. Τον διαδέχθηκε ο πρωτότοκος γιος του, Ανδρέας.

## Οικογένεια
Νυμφεύτηκε πρώτα το 1942 την εξαδέλφη του Βικτωρία Λουίζα, κόρη του Ιωάννη του Ζολμς-Μπάρουτ και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Γκλύξμπουργκ (κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ) και είχε τέκνο:
* Ανδρέας Μιχαήλ Φρειδερίκος Αρμίνιος Ζήγκφριντ Ουμβέρτος (1943 - 2025), πρίγκιπας της Σαξονίας-Κοβούργου-Γόθας.
** Ουμβέρτος πρίγκιπας της Σαξονίας-Κοβούργου-Γόθας (γενν. 1975).

Το 1946 διαζεύχθηκε και το 1948 ο Φρειδερίκος Ιωσίας έκανε δεύτερο γάμο με τη Ντενύς Ανριέτ ντε Μυρά και είχε τέκνα:
* Μαρία *Κλαυδία* Σίβυλλα (1949 - 2016)
* Βεατρίκη Καρλόττα (γενν. 1951).
* Αδριανός Βικέντιος Εδουάρδος (1955 - 2011).

Το 1964 διαζεύχθηκε και ενάμισι μήνα μετά ο Φρειδερίκος Ιωσίας έκανε τρίτο γάμο με τη Κάτριν Μπρέμμε· δεν απέκτησαν απογόνους.

## Πρόγονοι

## Παραπομπές


Κατηγορία:Οίκος της Σαξονίας-Κοβούργου-Γόθας
Κύριλλος της Βουλγαρίας

Ο **Κύριλλος**, βουλγαρ. Кирил (17 Νοεμβρίου 1895 - 1 Φεβρουαρίου 1945) από τον Οίκο της Σαξονίας-Κόμπουργκ ήταν πρίγκιπας και αντιβασιλιάς (1943-44) της Βουλγαρίας.

## Βιογραφία
Ήταν ο δευτερότοκος γιος του Φερδινάνδου Α΄ της Βουλγαρίας και της Μαρίας-Λουίζας των Βουρβόνων-Πάρμας, κόρης του Ροβέρτου Α΄ δούκα της Πάρμας.

Την 1η Φεβρουαρίου 1945, σε ηλικία 50 ετών, άγαμος, μαζί με τα άλλα δύο μέλη του Συμβουλίου Αντιβασιλείας, τον Μπόγκνταν Φίλοφ και τον στρατηγό Νικόλα Μίχοφ, εκτελέστηκε από Λαϊκό Δικαστήριο, για τη συνέχιση της συνεργασίας με τους Ναζί. Στην εξουσία τότε βρισκόταν η πολυκομματική κυβέρνηση του Πατριωτικού Μετώπου με πρωθυπουργό τον Κίμων Γκεοργκίεφ, μέλος του πολιτικο-στρατιωτικού κύκλου "Ζβενό".

## Πρόγονοι

## Πηγές
* Bulgaria in the Second World War by Marshall Lee Miller, Stanford University Press, 1975.
* III of Bulgaria 1894–1943, by Pashanko Dimitroff, London, 1986, ISBN 0-86332-140-2
* Crown of Thorns by Stephane Groueff, Lanham MD., and London, 1987, ISBN 0-8191-5778-3
* The Betrayal of Bulgaria by Gregory Lauder-Frost, Monarchist League Policy Paper, London, 1989.
* The Daily Telegraph, Obituary for "HM Queen Ioanna of the Bulgarians", London, 28 February 2000.

## Παραπομπές


Κατηγορία:Οίκος της Σαξονίας-Κοβούργου-Γόθας
Ενιαίος Φόρος Ιδιοκτησίας Ακινήτων

O **Ενιαίος Φόρος Ιδιοκτησίας Ακινήτων** (ΕΝ.Φ.Ι.Α) είναι ένας φόρος που επιβάλλει το Ελληνικό κράτος για την ακίνητη περιουσία. Πρόκειται για έναν φόρο που πληρώνουν στο κράτος όλοι οι ιδιοκτήτες για κάθε ακίνητο που έχουν στην κατοχή τους (κατοικίες, οικόπεδα και αγροτεμάχια). Ο φόρος θεσπίστηκε το 2013 (ν.4223/2013 ΦΕΚ Α΄287/31.12.2013) από την Κυβέρνηση Αντώνη Σαμαρά. Προκάτοχος του φόρου ήταν το Έκτακτο Ειδικό Τέλος Ηλεκτροδοτούμενων Δομημένων Χώρων (ΕΕΤΗΔΕ) που επιβάλλονταν στους λογαριασμούς ηλεκτρικού ρεύματος (το γνωστό τότε στην κοινή γνώμη ως «χαράτσι»).

Ο ΕΝΦΙΑ είναι ετήσιος και η εφορία τον μοιράζει σε ισόποσες δόσεις μηνιαίες ώστε να είναι πιο εύκολο να πληρωθεί. Το ύψος του ποσού προκύπτει και εξαρτάται από διάφορους παράγοντες όπως τα τετραγωνικά, τον όροφο (αν πρόκειται για κατοικία), την παλαιότητα, την τιμή ζώνης. Η τιμή ζώνης προκύπτει από τις τιμές εκκίνησης. Οι τελευταίες προσδιορίζονται βάση του Πίνακα τιμών εκκίνησης (Τ.Ζ.), που ανανεώθηκε με ΠΟΛ 1113 (ΦΕΚ Β 2192, 2018) από την 12.06.2018. Το εκκαθαριστικό έρχεται από την Γενική Γραμματεία Πληροφοριακών Συστημάτων (taxisnet).

Κατηγορία:Φορολογία στην Ελλάδα
Στολισμένο καραβάκι

Το **στολισμένο καράβι** είναι ένα καθαρά ελληνικό έθιμο, που συναντάται ιστορικά στη Μικρά Ασία και στα νησιά. Κατά τη διάρκεια των χριστουγεννιάτικων εορτών, στολιζόταν στα σπίτια και στις πλατείες, πριν από την αντικατάστασή του από το Χριστουγεννιάτικο δέντρο. Τα τελευταία χρόνια, πολλοί δήμοι επανέφεραν το έθιμο, στολίζοντας στις πλατείες, κατά τη διάρκεια των εορτών, καράβια αντί για έλατα ή στολίζοντας και τα δύο.

Το χριστουγεννιάτικο καράβι ήταν σύμβολο καλωσορίσματος του άντρα κατά την εορταστική περίοδο, μετά από το γεμάτο φουρτούνες ταξίδι του στην θάλασσα. Εκτός από την ελληνική παράδοση και την σθεναρή ανάμειξη της χώρας μας με την ναυτιλία, το χριστουγεννιάτικο καράβι συμβόλιζε και την νέα ζωή των ανθρώπων από την γέννηση του Χριστού και ύστερα.

Σύμφωνα με την παράδοση, το καράβι στολιζόταν επειδή οι Έλληνες είχαν ανέκαθεν δεσμούς με τη θάλασσα, ήδη από τα αρχαία χρόνια. Ακόμη, πολλοί ενήλικες και παιδιά εργάζονταν στα πλοία για να φέρουν χρήματα και ψωμί στις οικογένειές τους, ακόμη και τις αργίες. Το καραβάκι συμβόλιζε, όχι μόνο την προσμονή των παιδιών για αντάμωση με τους συγγενείς τους, αλλά και τη δική τους αγάπη για τη θάλασσα. Παράλληλα, μικρά καραβάκια είχαν τον ρόλο και ενός τιμητικού καλωσορίσματος για τους Έλληνες θαλασσοπόρους που επέστρεφαν στα σπίτια και στις οικογένειές τους, καθώς και τάματος για να είναι ασφαλείς στα «άγρια κύματα». Συχνά τα παιδιά που πήγαιναν να πουν τα κάλαντα κρατούσαν μια μινιατούρα - στολισμένο καράβι. Στολισμένο με χρωματιστά χαρτιά και σχοινιά, γέμιζε από γλυκά και χριστόψωμα από τους γείτονες. Αν και το έθιμο αυτό σήμερα έχει ατονήσει, κρατάει ακόμα στα νησιά, από όπου και προέρχεται.

Το 1833 στολίστηκε το πρώτο Χριστουγεννιάτικο δέντρο στην Ελλάδα, από τον βασιλιά Όθωνα, στα ανάκτορα του Ναυπλίου. Μέχρι το 1950, το χριστουγεννιάτικο δέντρο είχε επικρατήσει στα ελληνικά σπίτια.

Παρ' όλα αυτά, την 6η του Δεκέμβρη στολίζονται ακόμα καράβια προς τιμή του Αγίου Νικολάου, προστάτη των ναυτικών, ο οποίος ούτως ή άλλως είναι ο πρόδρομος του Αγίου Βασίλη.

Κατηγορία:Έθιμα
Βιβλίο Θυρεών της Φόινιτζα

thumb|280px|Ο ενιαίος θυρεός από το Βιβλίο Θυρεών της Φόινιτζα
Το **Βιβλίο Θυρεών της Φόινιτζα** (στην κροατική και στη βοσνιακή γλώσσα **Fojnički grbovnik**, στη σερβική **Фојнички грбовник**) είναι χειρόγραφο βιβλίο, που βρίσκεται στο Μοναστήρι των Φραγκισκανών στη Φόινιτζα, στην κεντρική Βοσνία και Ερζεγοβίνη.

Στο βιβλίο αυτό απεικονίζονται οι θυρεοί διαφόρων βασιλείων της Βαλκανικής στον ύστερο Μεσαίωνα καθώς και οι θυρεοί ορισμένων ευγενών σλαβικών οικογενειών, της ίδιας περιόδου.

## Περιγραφή
Στην αρχή του Βιβλίου υπάρχουν οι εικόνες της Παναγίας, των Αγίων Κοσμά και Δαμιανού και του Αγίου Ιερώνυμου. Στη συνέχεια υπάρχει μια σελίδα στην οποία αναφέρεται ότι το βιβλίο το έφτιαξε ο Stanislav Rubčić, το 1340, προς τιμήν του βασιλιά Στέφανου Δουσάν. Στη σελίδα αυτή υπάρχει σημείωση, στην λατινική γλώσσα, με χρονολογία το 1800, όπου αναφέρεται ότι το βιβλίο βρισκόταν στο Μοναστήρι των Φραγκισκανών στη Φόινιτζα «*από αμνημονεύτων χρόνων*». Πάντως κατ’ άλλους μελετητές το βιβλίο χρονολογείται το 1675.

Ακολούθως είναι ζωγραφισμένος ένας θυρεός που αποτελείται από 10 άλλους θυρεούς, διαφόρων βασιλείων της Βαλκανικής του Ύστερου Μεσαίωνα και το δικέφαλο αετό. Τα 10 αυτά βασίλεια (των οποίων οι θυρεοί είναι ζωγραφισμένοι και ξεχωριστά  στις επόμενες σελίδες) ήταν τα εξής: Bosnae (Βοσνία), Bvlgariae (Βουλγαρία), Crovatiae (Κροατία), Dalmatie (Δαλματία), Macedoniae (Μακεδονία), Rasciae (Ράσκα), Slavoniae (Σλαβονία), Svrbiae (Σερβία), Primordiae και Vllvriae (Ιλλυρία). Στη συνέχεια υπάρχουν οι θυρεοί διάφορων ευγενών σλαβικών οικογενειών.

Το Βιβλίο Θυρεών της Φόινιτζα, μαζί με άλλα αντίστοιχα βιβλία, που όλα μαζί είναι γνωστά ως *Βιβλία Θυρεών της Ιλλυρίας* (στη σερβοκροατική: Ilirski grbovnici), αποτελούν σημαντική πηγή της εραλδικής στη Βαλκανική χερσόνησο.

## Εξωτερικοί σύνδεσμοι
*http://www.camo.ch/grbovibhvlastele.htm 
*http://www.fojnica.de/nas_izbor/muzej/grbovnik/grbovi.htm

Κατηγορία:Χειρόγραφα
TRT Haber

Το **TRT Haber** είναι ένα τουρκικό τηλεοπτικό κανάλι με ενημερωτικό περιεχόμενο. Πριν από τις 18 Μαρτίου 2010, ήταν γνωστό ως **TRT 2**.

## Εισαγωγή
Το TRT 2 ξεκίνησε τις δοκιμαστικές εκπομπές στις 15 Σεπτεμβρίου 1986 ως "2. Kanal" και είναι πλέον ο δεύτερος τηλεοπτικός σταθμός της TRT. Ως TRT 2 μετέδιδε προγράμματα για την παιδεία, τον πολιτισμό (ντοκιμαντέρ, πολιτιστικά προγράμματα και συζητήσεις), τις ειδήσεις, τον αθλητισμό, την μουσική, το θέατρο, την τεχνολογία, την επιστήμη και κινούμενα σχέδια. Ωστόσο το TRT 2 εκπέμπει μέχρι και σήμερα , αντικαταθιστόντας το TRT OKUL τον Φεβρουάριο του 2019 .
## Λογότυπα

File:TRT 2 logo (TV2).svg|1989–1998
File:TRT 2 logo (1998-2001).svg|1998–2001
File:TRT 2 logo (2001-2005).svg|2001–2005
File:Logo of TRT 2 (2005-2010).png|2005–2010
File:TRT Haber Eylül 2020 Logo.svg|2020-σήμερα


## Εξωτερικοί σύνδεσμοι
*Επίσημη ιστοσελίδα του TRT Haber

Κατηγορία:Τουρκική Ραδιοφωνία Τηλεόραση
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1986
TRT 3

Το **TRT 3** είναι ένα τουρκικό κανάλι που μεταδίδει κυρίως αθλητικά. Ιδιοκτησιακά ανήκει στη TRT.

## Εισαγωγή
Το TRT 3 ξεκίνησε τις δοκιμαστικές εκπομπές στις 2 Οκτωβρίου 1989 ως "3. Kanal" και είναι πλέον ο τρίτος τηλεοπτικός σταθμός της TRT. Τα προγράμματα του TRT 3 αποτελούνται κυρίως από αθλητικές μεταδόσεις. Εκτός αυτού, το TRT 3 μεταδίδει προγράμματα σε γλώσσες και διαλέκτους που εξακολουθούν να μιλούνται σήμερα στην καθημερινή ζωή του τουρκικού λαού.

## Μετάδοση HD
200px|μικρογραφία|αριστερά|Το λογότυπο του TRT 3 HD
Το TRT 3 HD ήταν το πρώτο κανάλι υψηλής ευκρίνειας του TRT για τους θερινούς Ολυμπιακούς Αγώνες του 2008. Ξεκίνησε στις 8 Αυγούστου 2008 και έκλεισε στις 24 Αυγούστου 2008.

Κατηγορία:Τουρκική Ραδιοφωνία Τηλεόραση
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1989
TRT World

thumb|280px|Τα γραφεία του TRT στην Κωνσταντινούπολη, όπου βρίσκεται και η έδρα του TRT World

Το **TRT World** είναι ένα Τουρκικό διεθνές Αγγλόφωνο ειδησεογραφικό κανάλι που λειτουργεί όλο το 24ωρο με έδρα την Κωνσταντινούπολη. Μεταδίδει ειδήσεις και ενημερωτικές εκπομπές στην τηλεόραση και στο διαδίκτυο. Απευθύνεται σε παγκόσμιο ακροατήριο και μεταδίδεται μέσω δορυφορικών, καλωδιακών και ψηφιακών πλατφορμών.

Εκτός από την έδρα της στη Κωνσταντινούπολη, η TRT World έχει κέντρα εκπομπής στην Ουάσινγκτον, το Λονδίνο, τη Μουμπάι, τη Σιγκαπούρη, το Πεκίνο, το Ισλαμαμπάντ, τη Μπανγκόκ και την Τζακάρτα. Η TRT World ανήκει ιδιοκτησιακά στον δημόσιο ραδιοτηλεοπτικό οργανισμό της Τουρκίας, στην Τουρκική Ραδιοφωνία Τηλεόραση και είναι μέλος της Ένωσης Διεθνών Ραδιοτηλεοπτικών Υπηρεσιών.

Ένας δηλωμένος στόχος του TRT World είναι η παροχή ειδήσεων που προκαλούν μια αλλαγή στα πρότυπα σκέψης των τηλεθεατών. Το γεγονός ότι το TRT World έχει προσπαθήσει πολλές φορές να ωραιοποιήσει τη κυβέρνηση Ερντογάν στα μάτια της διεθνούς κοινότητας καθώς και η εντελώς μεροληπτική στάση του σε ορισμένα θέματα της διεθνούς επικαιρότητας έχει οδηγήσει πολλούς να το χαρακτηρίσουν ως προπαγανδιστικό κανάλι.

## Αναφορές


## Εξωτερικοί σύνδεσμοι
*Επίσημη ιστοσελίδα του TRT World

Κατηγορία:Τουρκική Ραδιοφωνία Τηλεόραση
Κατηγορία:Μέσα Μαζικής Ενημέρωσης της Τουρκίας
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2015
Α.Π.Π.Σ. Ηρακλής Θυμιανών

Ο **Αθλητικός Ποδοσφαιρικός Πολιτιστικός Σύλλογος Θυμιανών «ο Ηρακλής»** είναι αθλητικό σωματείο στα Θυμιανά της Χίου στην Ελλάδα. Τα χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Θυμιανών, χωρητικότητας 50 θεατών.

## Ιστορία
Ο Ηρακλής Θυμιανών ιδρύθηκε το 1958. Η ομάδα αγωνίστηκε για πρώτη φορά στο πρωτάθλημα της Δ΄ Εθνικής Κατηγορίας την περίοδο 1993-1994, τερματίζοντας στη 13η θέση του 2ου ομίλου με 30 βαθμούς, οπότε και υποβιβάστηκε στο πρωτάθλημα της Ε.Π.Σ. Χίου. Την περίοδο 1998-1999 αγωνίστηκε ξανά στη Δ΄ Εθνική Κατηγορία, όπου τερμάτισε στη 15η θέση του 2ου ομίλου με 18 βαθμούς, επιστρέφοντας στο πρωτάθλημα της Ε.Π.Σ. Χίου.

## Τίτλοι
* Α΄ Κατηγορία Ε.Π.Σ. Χίου (**4 Τίτλοι**): 1992-1993, 1997-1998, 2013-2014, 2018-2019
* Β΄ Κατηγορία Ε.Π.Σ. Χίου (**1 Τίτλος**): 1975-1976
* Κύπελλο Ε.Π.Σ. Χίου (**3 Τίτλοι**): 1998-1999, 2015-2016, 2016-2017
* Super Cup Ε.Π.Σ. Χίου (**1 Τίτλος**): 2016

## Συμμετοχές σε Εθνικές Κατηγορίες
Δ΄ Εθνική Κατηγορία (**2 συμμετοχές**): 1993-1994, 1998-1999

## Παραπομπές


Κατηγορία:Αθλητικοί σύλλογοι Χίου
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958
Πρωτοπόροι του Αύριο

Οι ***Πρωτοπόροι του Αύριο*** (Αραβικά: رواد الغد Ruwād al-Ghad, Αγγλικά: Tomorrow's Pioneers) είναι παιδικό πρόγραμμα, το οποίο μεταδόθηκε στο διάστημα 2007-09 στον Παλαιστινιακό τηλεοπτικό σταθμό της Χαμάς Al-Aqsa TV (Αραβικά: مرئية الأقصى قناة الأقصى ). Μεταδιδόταν κάθε Παρασκευή στη Λωρίδα της Γάζας. 

Η εκπομπή παρουσίαζε την νεαρή παρουσιάστρια Σαραά Μπαρχούμ (Saraa Barhoum) και τον συμπαρουσιαστή της, ένα μεγάλο ζώο σε κοστούμι, καθώς έπαιζαν σκετς και συζητούσαν για τη ζωή στην Παλαιστίνη. Στην εκπομπή τηλεφωνούσαν και παιδιά, συνήθως 9-13 ετών αλλά μερικές φορές ακόμα και τριών ετών. Είχε τη μορφή εκπαιδευτικής παιδικής εκπομπής και είχε παρόμοιο στυλ με άλλες εκπομπές όπως το *[[Sesame Street]]* ή το *[[Ο Μπάρνι και οι φίλοι του]]*. 

Το πρόγραμμα είναι εξαιρετικά αμφιλεγόμενο από τη διεθνή κοινότητα, καθώς περιείχε πολύ έντονα μηνύματα αντισημιτισμού, ισλαμισμού, αντιαμερικανισμού και άλλα αντιδυτικά θέματα. Ο αρχικός οικοδεσπότης Χαζίμ Αλ Σαράγουι ο οποίος υποδυόταν και τον ποντικό Φαρφούρ δήλωσε ότι διάφορες σκηνές, όπως αυτή της δολοφονίας του Φαρφούρ από τον Ισραηλινό ανακριτή δεν επρόκειτο για προπαγάνδα, αλλά για την καθημερινότητα που βιώνουν όλοι οι Παλαιστίνιοι. Η Disney έχει δηλώσει ότι θα κινηθεί νομικά εναντίον της Χαμάς για λόγους παραβίασης πνευματικών δικαιωμάτων.

Το πρόγραμμα παραμένει ακόμα επίκαιρο καθώς αποτελεί θέμα προς συζήτηση ή και σάτιρα. Ο Φαρφούρ ο ποντικός αλλά και άλλοι χαρακτήρες της εκπομπής όπως ο Ναχούλ η μέλισσα και ο Ασσούντ το κουνέλι έχουν πλέον εξελιχτεί σε διαδικτυακά μιμίδια.

## Εξωτερικοί σύνδεσμοι
* Η σκηνή όπου ο Φαρφούρ σκοτώνεται από τον Ισραηλινό ανακριτή
* Ο Ναχούλ επισκέπτεται τον ζωολογικό κήπο της Γάζας

## Αναφορές


Κατηγορία:Παλαιστινιακές τηλεοπτικές σειρές
Κατηγορία:Χαμάς
Κατηγορία:Διαδικτυακά μιμίδια
Μάουζερ του Κορμπέιγ

Ο **Μάουζερ του Κορμπέιγ** ήταν τρίτος γιος του δουκός της Νορμανδίας Ριχάρδου του Ισχυρού και της δεύτερης συζύγου του Γκούνορ. Ο Μάουζερ ήταν ένας από τους μικρότερους αδελφούς του δουκός Ριχάρδου του Καλού και θείος των δουκών Ριχάρδου Γ΄ της Νορμανδίας και Ροβέρτου του Μεγαλοπρεπούς.

Ο Μάουζερ έγινε κόμης του Κορμπέιγ μέσω των δικαιωμάτων της συζύγου του Τζερμαίν του Κορμπέιγ η οποία ήταν κόρη του Άιμον κόμη του Κορμπέιγ και της συζύγου του Ελισσάβετ. Το Κορμπέιγ πιστεύεται ότι βρισκόταν στην θέση του σημερινού Κορμπέιγ-Εσόν στον Σηκουάνα περίπου 17 μίλια νοτιοανατολικά από το Παρίσι. 
Αναφέρεται από μερικούς ιστορικούς σαν πατέρας του Γουλιέλμου κόμη του Μορτέν αλλά αυτό αμφισβητείται.

## Πρόγονοι

## Παραπομπές


## Πηγές
*David Charles Douglas and George William Greenaway, English Historical Documents, 1042-1189 (Psychology Press, 1996)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984)
*Roger Granville, The History of the Granville Family: Traced Back to Rollo, First Duke of Normandy. With Pedigrees, Etc (W. Pollard & Company, 1895)
*The Haskins Society Journal, Volume 4 (Hambledon Press, 1992)

Κατηγορία:Οίκος της Νορμανδίας
Μαβία (βασίλισσα)

Η **Μαβία** ήταν βασίλισσα των Μαπάνι Τανούχ και έζησε το 4ο αι. μ.Χ.

## Βίος
### Οι πηγές
Για την προσωπικότητά της Μαβία, έχουμε δύο ειδών ιστορικές πηγές: αφηγηματικές ελληνικές και λατινικές. Οι ελληνικές διακρίνονται σε εκκλησιαστικές και κοσμικές και χρονογραφικές και δύο επιγραφές. Πιο συγκεκριμένα πρόκειται για την Historia ecclesiastica του Rufinus Aquileleinnsis και οι Εκκλησιαστικές ιστορίες του Σωκράτη Σχολαστικού, του Σωζομενού και του Θεοδώρητου Κύρου. Για τον Θεόδωρο Αναγνώστη η Μαβία είναι Ρωμαία και όχι Σαρακηνή. Οι κοσμικές ιστορίες είναι των Αμμιανού Μαρκελλίνου και του Ζώσιμου. Αυτοί δεν την αναφέρουν καθόλου τη Μαβία αλλά μιλάνε για τη συμμετοχή των Σαρακηνών στην άμυνα της πόλης. Η Μαβία δεν αναφέρεται σε καμία αραβική πηγή.
### Η ονομασία
Το όνομά της στις πηγές αναφέρεται ελληνοποιημένο ή λατινοποιημένο: Mauvia, Μαυΐα, Μαυία, Μαβία, Μαουία, Μανία. Στα αραβικά αναφερεται ως Māwiya ή Māwiyya. (αραβικά: ماوية). Ως προς την εθνικότητά της ήταν Αραβίδα. Οι πηγές την αποκαλούν Saracenorum gentis regina ή βασίλισσα των Σαρακηνών. Ωστόσο ο Θεόδωρος Αναγνώστης γράφει πως ήταν γυναίκα Ρωμαία και χριστιανή, η οποία αιχμαλωτίστηκε από τους Σαρακηνούς, αλλά στη συνέχεια την ερωτεύθηκε ο αρχηγος των Σαρακηνών λόγω της ομορφιάς της.
Οι πηγές αποδίδουν στην Μαβία τον τίτλο *βασίλισσα* αλλά αυτό δεν σημαίνει ότι υπήρξε αναγνώριση εκ μέρους των ρωμαϊκών αρχών οποισδήποτε μορφής αυτόνμης πολιτικής οντότητας των Αράβων φοιδεράτων εντός της διοίκησης Ανατολής.

### Δράση
Όταν ο αρχηγός των υποσπόνδων Σαρακηνών δηλαδή των Αράβων  φοιδεράτων της Συρίας πέθανε την αρχηγία την ανέλαβε η χήρα του Μαβία. 
Επειδή η Μαβία επιθυμούσε τον διορισμό ορθόδοξου και άραβα μοναχού  ως επισκόπου των Σαρακηνών εξεγέρθηκε κατά των Βυζαντινών, διαλύοντας τη συμμαχία μαζί τους και πολιορκώντας πόλεις στις επαρχίες της ανατολικής διοίκησης: Φοινίκη, Αραβία, Αίγυπτο, Παλαιστίνη. Όταν αποκαταστάθηκε η ειρήνη το Foedus ανανεώθηκε με το Βυζάντιο.
Η Μαβία έστειλε στράτευμα μετά τη μάχη της Αδριανούπολης το 378 στην Κωνσταντινούπολη με σκοπό την άμυνά της από τους Γότθους.
## Αποτίμηση της προσωπικότητάς της
Η Μαβία αποτελεί ξεχωριστό πρόσωπο γυναίκας-ηγέτιδος της προοϊσλαμικής ιστορίας των Αράβων και δη του αραβικού χριστιανισμού. Η συμμετοχή της στις χριστολογικές έριδες της εποχής της και ο αγώνας της την υπεράσπιση της ορθοδοξίας στη Συρία εξασφάλισαν το ενδιαφέρον των μεγάλων εκκλησιαστικών ιστορικών του 4ου και 5ου αιώνα. Το γεγονός ό,τι ήταν γυναίκα και χριστιανή εξηγεί την σιωπή των αραβικών πηγών της ισλαμικής εποχής. Όμως μετά τις επιτυχίες της έναντι των Ρωμαίων η φήμη της είχε διαδοθεί μεταξύ των Αράβων της Εγγύς Ανατολής, οι οποίοι δημιούργησαν επινίκιους στίχους για αυτήν.

## Παραπομπές


## Πηγές
*Marco Miotto, «Άραβες στην υπηρεσία του Βυζαντίου. Η βασίλισσα Μαβία των Μπάνι Τανούχ (4ος μ.Χ. αι.)», Βυζαντιακά, τομ. 33 (2016), σελ.11-35

Κατηγορία:Ιστορία της Συρίας
Αρακατάκα

Η **Αρακατάκα** είναι ορεινή πόλη της Κολομβίας, ιδιαίτερη πατρίδα του συγγραφέα Γκαμπριέλ Γκαρσία Μάρκες. Η πόλη (που σήμερα είναι πρωτεύουσα δήμου) είναι χτισμένη δίπλα στον ποταμό Κατάκα, και ανήκει στο γεωγραφικό διαμέρισμα της Κολομβιανής Καραϊβικής. Απέχει από την πρωτεύουσα της Κολομβίας, Μπογκοτά, 883 χλμ, και έχει πληθυσμό 40.400 κατοίκων σήμερα .
## Τοπογραφία
Η Αρακατάκα ανήκει στο γεωγραφικό διαμέρισμα της Κολομβίας που βρίσκεται στη θάλασσα της Καραϊβικής και ονομάζεται Κολομβιανή Καραϊβική. Επίση υπάγεται στην επαρχία της Μαγκνταλένα, και απέχει 80 χλμ. από την πρωτεύουσα της επαρχίας, Σάντα Μάρτα. Επίσης συνορεύει με τις πόλεις Σιέναγα και Πουέμπλο Βιέχο. Η ευρύτερη περιοχή του δήμου της Αρακατάκα  χωρίζεται γεωγραφικά, σε δύο περιοχές: στα βορειοδυτικά όπου επικρατεί το κλίμα της πεδιάδας της Σάντα Μάρτα και στα ανατολικά, όπου ένα τμήμα της οροσειράς αγγίζει τα 5.775 μέτρα  - το υψηλότερο υψόμετρο σε όλη την Κολομβία -και το κλίμα επηρεάζεται από την οροσειρά Σιέρα Νεβάδα ντε Σάντα Μάρτα.

## Κλίμα
Το κλίμα της πόλης είναι τροπικό, δηλαδή υγρό και ζεστό όλον σχεδόν τον χρόνο.

## Οικονομία
Στην Αρακατάκα καλλιεργούνται μπανάνες, φοινικόδεντρα, ρύζι, βαμβάκι, ζαχαροκάλαμο και ντομάτα. Η εμπορική δραστηριότητα είναι περιορισμένη στο λιανικό εμπόριο, που εξυπηρετεί τις ανάγκες των ντόπιων και των τουριστών. Ο τουρισμός επίσης, κυρίως λόγω του μουσείου - οικίας του διάσημου Κολομβιανού συγγραφέα είναι αναπτυγμένος και υπάρχει καθ' όλη τη διάρκεια του έτους.

## Παραπομπές


Κατηγορία:Πόλεις της Κολομβίας
Κατηγορία:Γκαμπριέλ Γκαρσία Μάρκες
Μάικλ Σάνον

Ο **Μάικλ Σάνον** (, 7 Αυγούστου 1974) είναι Αμερικανός ηθοποιός και μουσικός.

## Σταδιοδρομία
Το 2007 έπαιξε στην ταινία *Πριν ο διάβολος καταλάβει οτι πέθανες* και κέρδισε μαζί με όλο το κάστ βραβείο Satellite καλύτερης συλλογικής ερμηνείας. Για την ταινία *[[Ο δρόμος της επανάστασης]]* (2008) κέρδισε βραβείο Satellite και προτάθηκε για Όσκαρ Β' Ανδρικού Ρόλου. Στη συνέχεια, προτάθηκε για Χρυσή Σφαίρα Β' Ανδρικού Ρόλου για την ερμηνεία του στην ταινία *99 Homes*. Επίσης, το 2016 έπαιξε στη ταινία *[[Νυκτόβια πλάσματα]]* και ήταν ξανά υποψήφιος για Όσκαρ Β' Ανδρικού Ρόλου. Το 2017 έπαιξε στην ταινία *[[Η μορφή του νερού]]* και έλαβε υποψηφιότητα για βραβείο Satellite Β' Ανδρικού Ρόλου.

Στην τηλεόραση, έπαιξε από το 2010 ως το 2014 στη σειρά *[[Boardwalk Empire]]*, και κέρδισε μαζί με όλο το καστ δύο Βραβεία Σωματείου Ηθοποιών, το 2010 και το 2011. Συμμετείχε επίσης στην ταινία **The Iceman**, όπου και ενσάρκωσε τον κατά συρροή δολοφόνο Ρίτσαρντ Κουκλίνσκι. 

Επιπλέον, ο Σάνον ασχολείται και με τη μουσική και το 2002 ίδρυσε το indie rock συγκρότημα *Corporal*, στο οποίο είναι τραγουδιστής και κιθαρίστας. Το συγκρότημα είχε κυκλοφορήσει δύο τραγούδια, το 2011 και το 2012, για να υποστηρίξει την υποψηφιότητα του Μπαράκ Ομπάμα.

## Επιλεγμένη φιλμογραφία

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί τραγουδιστές
Κατηγορία:Αμερικανοί κιθαρίστες
Ρεσάτ Αμέτοφ

Ο **Ρεσάτ Μιντάτοβιτς Αμέτοφ** (, 24 Ιανουαρίου 1975 - 15 Μαρτίου 2014) ήταν Τάταρος Κριμαίος ακτιβιστής για εθνικά θέματα και Κριμαϊκός Ταταρικός ήρωας.

## Βιογραφία
Στις 3 Μαρτίου 2014, ο Ρεσάτ ξεκίνησε μια μοναχική και ειρηνική διαδήλωση κατά της κατοχής της Κριμαίας από τα ρωσικά στρατεύματα. Κατά τη διάρκεια της διαδήλωσής του μπροστά από το κτίριο του Κριμαϊκού Συμβούλιου Υπουργών στην πλατεία Λένιν της Συμφερούπολης, απήχθη από τρία μη αναγνωρισμένα άτομα με στρατιωτική στολή από τα αποσπάσματα της "Κριμαίας αυτοάμυνας" που τον πήραν μακριά.

Στις 15 Μαρτίου 2014 το σώμα του Ρεσάτ βρέθηκε από την αστυνομία σε ένα δάσος κοντά στο χωριό Ζεμλιάτσινε στη επαρχία Μπιλοχίρσκ περίπου 60 χιλιόμετρα ανατολικά της πρωτεύουσας της Κριμαίας. Το σώμα φέρει σημάδια βίας και βασανιστηρίων, με το κεφάλι του δεμένο με ταινία αγωγών και τα πόδια του δεμένα. Ένα ζευγάρι χειροπέδων βρισκόταν κοντά στο σώμα του. Σύμφωνα με τον αδελφό του Ρεφάτ Αμέτ (Αμέτοφ), η αιτία θανάτου ήταν μια τραυματική πληγή που προέκυψε από ένα μαχαίρι ή ένα παρόμοιο μυτερό αντικείμενο που διαπερνούσε το μάτι. Η δολοφονία του Ρεσάτ παραμένει άλυτη.

Ο Ρεσάτ θάφτηκε στις 18 Μαρτίου 2014 στο μουσουλμανικό νεκροταφείο Αμπνταλί της Συμφερούπολης. Άφησε πίσω τη νεαρή σύζυγό του, τη Ζαρίνα, και τρία ορφανά παιδιά. 

## Παραπομπές


## Πηγές

* 
* 
* 
* 
* 
* 

Κατηγορία:Δολοφονημένοι ακτιβιστές
Κατηγορία:Κριμαίοι Τάταροι
Πόλη ειδικού καθεστώτος (Ουκρανία)

Η **πόλη ειδικού καθεστώτος** (, προηγουμένως γνωστό ως πόλεις δημοκρατικής υποταγής) αναφέρεται σε δύο από τις 27 διοικητικές περιφέρειες της Ουκρανίας, οι οποίες είναι οι πόλεις του Κιέβου και της Σεβαστούπολης. Η διοικητική τους θέση αναγνωρίζεται στο Σύνταγμα της Ουκρανίας στο Κεφάλαιο 9: Εδαφική Διάρθρωση της Ουκρανίας και διέπονται σύμφωνα με τους νόμους που ψηφίστηκαν από το κοινοβούλιο της Ουκρανίας, το Βερχόβνα Ράντα.

## Επισκόπηση
Αν και το Κίεβο είναι η πρωτεύουσα του έθνους και της δικής του διοικητικής περιοχής, η πόλη χρησιμεύει επίσης ως διοικητικό κέντρο για την Περιφέρεια Κιέβου. Η περιφέρεια περιβάλλει εξ ολοκλήρου την πόλη, καθιστώντας την θύλακα. Επιπλέον, το Κίεβο χρησιμεύει επίσης ως διοικητικό κέντρο για την επαρχία Κιέβου-Σβιατοσίν της περιφέρειας.

Η Σεβαστούπολη διαχωρίζεται επίσης διοικητικά από την Αυτόνομη Δημοκρατία της Κριμαίας, διατηρώντας το ιδιαίτερο καθεστώς της από τη σοβιετική εποχή ως κλειστή πόλη, που χρησιμεύει ως βάση για τον πρώην Σοβιετικό Στόλο της Μαύρης Θάλασσας. Η πόλη φιλοξενούσε το ουκρανικό ναυτικό καθώς και τον ρωσικό στόλο της Μαύρης Θάλασσας, παρόλο που μετά την Κριμαϊκή κρίση η Κριμαία και η Σεβαστούπολη προσαρτήθηκαν από τη Ρωσία ως ομοσπονδιακά θέματα, κίνηση που κηρύχθηκε παράνομη τόσο από την ουκρανική κυβέρνηση όσο και από την πλειοψηφία της διεθνούς κοινότητας.

## Κατάλογος πόλεων

## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση της Ουκρανίας
Κατηγορία:Πόλεις της Ουκρανίας
Κατηγορία:Διοικητικές διαιρέσεις της Ευρώπης
Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Σύνταγμα της Αμπχαζίας

Το **Σύνταγμα της Δημοκρατίας της Αμπχαζίας** (ρωσικά: Конститу́ция Респу́блики Абха́зия) υιοθετήθηκε από το Ανώτατο Συμβούλιο της Δημοκρατίας της Αμπχαζίας, στη 12η Σύγκληση στις 26 Νοεμβρίου 1994 και από το εθνικό δημοψήφισμα της 3ης Οκτωβρίου 1999, με μια τροποποίηση που εγκρίθηκε στο εθνικό δημοψήφισμα την ίδια ημέρα. Την 15η επέτειο της έκδοσής του πραγματοποιήθηκε ειδική συνάντηση μεταξύ της τρέχουσας σύγκλησης της Λαϊκής Συνέλευσης και πολλών μελών από αυτά που ήταν παρόντα το 1994. Ο Σεργκέι Σάμπα ανέφερε ότι είχε γράψει τον ακριβή χρόνο υιοθέτησης ως 17:14.

## Δομή
Το σύνταγμα αποτελείται από εφτά κεφάλια.

# Αρχές του συνταγματικού συστήματος
# Ανθρώπινα Δικαιώματα και Ελευθερίες ενός Πολίτη
# Νομοθετική εξουσία
# Εκτελεστική εξουσία
# Δικαστική εξουσία
# Τοπική κυβέρνηση
# Συνταγματικές τροπολογίες και διαδικασία αναθεώρησης

## Παραπομπές


Σ
Κατηγορία:Συντάγματα χωρών με περιορισμένη αναγνώριση
Βενσάν Κομπανί

Ο **Βενσάν Κομπανί** (, 10 Απριλίου 1986) είναι Βέλγος πρώην διεθνής ποδοσφαιριστής και νυν προπονητής. Από τον Ιούνιο του 2024 είναι ο προπονητής της Μπάγερν Μονάχου.

## Καριέρα
### Σε συλλόγους
Η επαγγελματική του καριέρα ξεκίνησε το 2003 από την Άντερλεχτ, με την οποία κατέκτησε δύο πρωταθλήματα Βελγίου. Το 2006 υπέγραψε στο Αμβούργο, όπου έμεινε για δύο χρόνια.

Από το 2008 έως το 2019 ήταν παίκτης της Μάντσεστερ Σίτι και κέρδισε τέσσερα πρωταθλήματα Αγγλίας (2012, 2014, 2018 και 2019), τέσσερα Λιγκ Καπ Αγγλίας (2014, 2016, 2018 και 2019), δύο Κύπελλα Αγγλίας (2011 και 2019) και δύο Κομιούνιτι Σιλντ (2012 και 2018). Επίσης, έχει ανακηρυχθεί παίκτης της Πρέμιερ Λιγκ για τη σεζόν 2011-2012, ενώ έχει αναδειχθεί τρεις φορές στην καλύτερη ενδεκάδα της Πρέμιερ Λιγκ (2010–11, 2011–12 και 2013–14). Επίσης, ο Κομπανί ήταν αρχηγός της Μάντσεστερ Σίτι από τη σεζόν 2011-2012 μέχι την αποχώρησή του.

Το 2019 επέστρεψε στην Άντερλεχτ, στην οποία είναι παίκτης-προπονητής.

### Στην εθνική ομάδα
Στην Εθνική Βελγίου παίζει από το 2003. 'Ηταν στο ρόστερ της ομάδας στους Ολυμπιακούς Αγώνες του 2008, στο Μουντιάλ του 2014 και του 2018, στο οποίο το Βέλγιο κατέκτησε την τρίτη θέση.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Βέλγοι προπονητές ποδοσφαίρου
Κατηγορία:Προπονητές ποδοσφαίρου Μπάγερν Μονάχου
Θάνατος και κρατική κηδεία του Ιωσήφ Στάλιν

Στις 5 Μαρτίου 1953, ο Ιωσήφ Στάλιν, ο δεύτερος στη σειρά ηγέτης της Σοβιετικής Ένωσης, πέθανε σε ηλικία 74 ετών μετά από εγκεφαλικό επεισόδιο. Μετά από τέσσερις μέρες εθνικού πένθους, ο Στάλιν κηδεύτηκε με δημοσία δαπάνη κηδεία και στη συνέχεια τάφηκε στο Μαυσωλείο του Λένιν στις 9 Μαρτίου. Υπεύθυνοι για την οργάνωση της κηδείας ήταν ο Νικίτα Χρουστσόφ, ο Γκεόργκι Μαλενκόφ, ο Βιατσεσλάβ Μολότοφ και ο Λαβρέντι Μπέρια.

## Χρονολόγιο
Στις 6 Μαρτίου, το φέρετρο με τη σορό του Στάλιν τοποθετήθηκε στην Αίθουσα με τις Κολώνες στη Βουλή των Συνδικάτων και παρέμεινε εκεί για τρεις μέρες. Στις 9 Μαρτίου, το σώμα του Στάλιν παραδόθηκε στην Κόκκινη Πλατεία για να ταφεί στο Μαυσωλείο του Λένιν όπου βρισκόταν εκεί μέχρι το 1961. Κατά την διάρκεια της τελετής εκφώνησαν επικήδειους λόγους ο Χρουστσόφ, ο Μάλενκοφ, ο Μολότοφ και ο Μπέρια και αμέσως μετά η σορός του Στάλιν μεταφέρθηκε στο μαυσωλείο. Στη συνέχεια στρατιωτική μπάντα έπαιξε τον Σοβιετικό Εθνικό Ύμνο και ακολούθησε στρατιωτική παρέλαση της φρουράς της Μόσχας.

## Ξένοι αξιωματούχοι
Οι ξένοι αξιωματούχοι που παρέστησαν στην τελετή ήταν:
* Γκεόργκε Γκεοργκίου-Ντέι – Πρόεδρος της Ρουμανίας
* Μπολεσλάβ Μπιέρουτ – Πρόεδρος της Πολωνίας
* Βάλτερ Ούλμπριχτ – Γενικός Γραμματέας του Κομμουνιστικού Κόμματος της Λαϊκής Δημοκρατίας της Γερμανίας (Ανατολική Γερμανία)
* Ντολόρες Ιμπάρρουρι – Γενική Γραμματέας του Κομμουνιστικού Κόμματος της Ισπανίας 
* Ότο Γκρότεβολ – Πρόεδρος της Ανατολικής Γερμανίας
* Βάλκο Τσερβενκόφ – Γενικός Γραμματέας του Κομμουνιστικού Κόμματος της Βουλγαρίας
* Ματιάς Ράκοσι – Γενικός Γραμματέας του Κόμματος του Εργαζόμενου Λαού της Ουγγαρίας 
* Πιέτρο Νένι – Αρχηγός του Ιταλικού Σοσιαλιστικού Κόμματος
* Παλμίρο Τολιάτι – Γενικός Γραμματέας του Ιταλικού Κομμουνιστικού Κόμματος 
* Ζακ Ντυκλό – Γάλλος κομμουνιστής πολιτικός
* Κλέμνετ Γκότβαλντ – Πρόεδρος της Τσεχοσλοβακίας
* Σπίρο Κολέκα – Αντιπρωθυπουργός της Λαϊκής Σοσιαλιστικής Δημοκρατίας της Αλβανίας
* Τσόου Ενλάι – Πρωθυπουργός της Λαϊκής Δημοκρατίας της Κίνας
* Ούρχο Κεκκόνεν – Πρωθυπουργός της Φινλανδίας

## Εικόνες

Αρχείο:Airplanes flying in formations during Stalin's funeral.jpg|Αεροπλάνα της Σοβιετικής Πολεμικής Αεροπορίας κατά την διάρκεια της στρατιωτικής παρέλασης
Αρχείο:APCs passing Manezhnaya Square during Stalin's funeral.jpg|Τεθωρακισμένα κινούνται προς την Κόκκινη Πλατεία 
Αρχείο:Stalin's casket on howitzer carriage draught by horses.jpg|Διαδικασία κηδείας του Στάλιν 
Αρχείο:Stalin's funeral procession carrying floustry.jpg|
Αρχείο:Stalin's funeral procession leaving Manezhnaya Square.jpg|
Αρχείο:Stalin's funeral procession on Okhotny Ryad.jpg|
Αρχείο:Служебный пропуск на похороны Сталина.jpg|Επίσημη άδεια εισόδου για την κηδεία


## Παραπομπές


Κατηγορία:Θάνατοι και κρατικές κηδείες σοβιετικών ηγετών
Κατηγορία:Ιωσήφ Στάλιν
Διακήρυξη Ανεξαρτησίας του Σλοβακικού Έθνους του Σλοβακικού Εθνικού Συμβουλίου

Η **Διακήρυξη Ανεξαρτησίας του Σλοβακικού Έθνους του Σλοβακικού Εθνικού Συμβουλίου** ήταν ψήφισμα του Σλοβάκου Εθνικού Συμβουλίου στις 17 Ιουλίου 1992, με το οποίο τα μέλη του Συμβουλίου απαίτησαν την ανεξαρτησία της Σλοβακίας. Η εκδήλωση αυτή ήταν μέρος μιας διαδικασίας, η οποία ολοκληρώθηκε με τη διάλυση της Τσεχοσλοβακίας και τη δημιουργία μιας ανεξάρτητης Σλοβακίας την 1η Ιανουαρίου 1993.

Το κείμενο της διακήρυξης στα Σλοβακικά:

Ελληνική μετάφραση:

## Αναφορές
* 

Κατηγορία:Πολιτική ιστορία της Σλοβακίας
Κατηγορία:Διακηρύξεις ανεξαρτησίας
Μίκολας Γιόζεφ

Ο **Μίκολας Γιόζεφ** (, , γενν. 4 Οκτωβρίου 1995) είναι Τσέχος τραγουδιστής, τραγουδοποιός και πρώην μοντέλο. Εκπροσώπησε την Τσεχία στη Eurovision 2018 με το τραγούδι «Lie To Me».

## Βιογραφία και σταδιοδρομία
### Νεανικά χρόνια και μόντελινγκ
Ο Γιόζεφ γεννήθηκε στις 4 Οκτωβρίου 1995 στην Πράγα, ως μέλος μιας οικογένειας που ασχολιόταν με τη μουσική. Οι γονείς του είναι και οι δύο καθηγητές Αγγλικής γλώσσας και παρακολουθούσε μαθήματα Αγγλικών καθώς μεγάλωνε. Έχει έναν αδερφό που ονομάζεται Πέτρ. Παίζει κιθάρα από τα πέντε του. Ο Γιόζεφ είναι μισός Μοραβός και μεγάλωσε σε ένα μικρό χωριό στην κεντρική Βοημία. Μετά, έγινε πτυχιούχος της Ακαδημίας Μουσικής και Δραματικής Τέχνης του Λονδίνου.

Στην ηλικία των 17 ετών, άρχισε να ασχολείται επαγγελματικά με μοντέλα και έλαβε μέρος σε παρουσιάσεις μόδας για εμπορικά σήματα όπως το Diesel και το Prada. Ωστόσο, αργότερα άφησε το μόντελινγκ λόγω της αντιληπτικής ατιμωρησίας και της επιφανειακότητας στο εσωτερικό της βιομηχανίας.

### 2015–σήμερα: Μουσική σταδιοδρομία
Μετά την ολοκλήρωση της καριέρας του, ο Josef αποφάσισε να αρχίσει να ασχολείται επαγγελματικά με τη μουσική. Εργάστηκε ως καλλιτέχνης δρόμου και λαϊκός κιθαρίστας σε διάφορες ευρωπαϊκές πόλεις όπως το Όσλο, η Ζυρίχη, το Αμβούργο και η Βιέννη. Ξεκίνησε ανεξάρτητα το ντεμπούτο single "Hands Bloody" το 2015. Το επόμενο έτος, κυκλοφόρησε το single "Free", το οποίο έγινε το κορυφαίο χιτ στην Τσεχική Δημοκρατία. Την ίδια χρονιά κυκλοφόρησε επίσης το single "Believe (Hey Hey)". 

Ο Josef προσεγγίσθηκε για να εκπροσωπήσει την Τσεχία στο διαγωνισμό τραγουδιού της Eurovision 2017 με το τραγούδι "My Turn", αλλά απέρριψε την προσφορά καθώς δεν πίστευε ότι το τραγούδι ταιριάζει. Το 2017, ο Josef εξέδωσε το single "Lie to Me". Αργότερα επιβεβαίωσε ότι το τραγούδι θα συναγωνιστεί στον τελικό της Τσεχίας για τον Διαγωνισμό Τραγουδιού της Eurovision 2018 στη Λισαβόνα. Το "Lie to Me" κέρδισε αργότερα την εθνική επιλογή και εκπροσώπησε την Τσεχική Δημοκρατία στο διαγωνισμό τραγουδιού της Eurovision 2018, λαμβάνοντας την 6η θέση με 281 βαθμούς (215 από το κοινό και 66 από τις κριτικές επιτροπές).

## Δισκογραφία
### Singles

## Παραπομπές


## Εξωτερικοί σύνδεσμοι
* 
*  

Κατηγορία:Τσέχοι τραγουδιστές
Lie to Me (τραγούδι του Μίκολας Γιόζεφ)

Το "**Lie to Me**" είναι ένα τραγούδι γραμμένο και ερμηνευμένο από τον Τσέχο τραγουδιστή Μίκολας Γιόζεφ. Το τραγούδι κυκλοφόρησε ανεξάρτητα σε μορφή ψηφιακής λήψης στις 19 Νοεμβρίου 2017 και θα εκπροσωπήσει την Τσεχία στη Eurovision 2018.

## Eurovision

Στις 8 Ιανουαρίου 2018, ο Josef ανακοινώθηκε ως ένας από τους έξι ανταγωνιστές του εθνικού τελικού της Τσεχίας για τον Διαγωνισμό Τραγουδιού της Eurovision 2018. Μετά το πέρας της περιόδου των ψηφοφοριών, ο Josef ανακοινώθηκε ως ο νικητής της ψηφοφορίας της κριτικής επιτροπής στις 23 Ιανουαρίου. Στις 29 Ιανουαρίου, ανακοινώθηκε ότι το "Lie to Me" είχε κερδίσει τον τελικό της χώρας και θα εκπροσωπούσε την Τσεχική Δημοκρατία στο διαγωνισμό τραγουδιού της Eurovision 2018.

Το τραγούδι θα αγωνιστεί στον πρώτο ημιτελικό, που θα διεξαχθεί στις 8 Μαΐου 2018 στη Λισαβόνα της Πορτογαλίας.

## Τσάρτς

## Ιστορικό κυκολφορίας

## Παραπομπές

Κατηγορία:Τραγούδια του 2017
Κατηγορία:Διαγωνισμός Τραγουδιού Eurovision 2018
Αμάγια Ρομέρο

Η **Αμάγια Ρομέρο Αρμπίζου** (3 Ιανουαρίου 1998-) είναι Ισπανίδα τραγουδίστρια. Έχει λάβει μέρος στην ένατη έκδοση του ισπανικού σόου *Operación Triunfo* και εκπροσώπησε την Ισπανία στη Eurovision 2018 με τον Άλφρεντ Γκαρθία, και το τραγούδι "Tu canción" καταλαμβάνοντας την 23η θέση με 61 βαθμούς.

## Παραπομπές


Κατηγορία:Ισπανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2018
Tu canción

Το "**Tu canción**" είναι ένα τραγούδι που γράφτηκε για το Gala Eurovisión του Operación Triunfo 2017, που εκτελείται από Ισπανούς τραγουδιστές, την Αμάγια Ρομέρο και τον Άλφρεντ Γκαρθία. Το τραγούδι γράφτηκε από τους Raúl Gómez και Sylvia Santoro και κυκλοφόρησε από την RTVE ως ψηφιακή λήψη στις 28 Ιανουαρίου 2018. Εκπροσώπησε την Ισπανία στο διαγωνισμό τραγουδιού της Eurovision 2018 καταλαμβάνοντας την 23η θέση με 61 βαθμούς.

## Eurovision
Η Amaia και ο Alfred κέρδισαν την εθνική επιλογή της Ισπανίας, Operación Triunfo, στις 29 Ιανουαρίου 2018. Προχώρησαν στο σούπερ τελικό και έλαβαν σχεδόν το ήμισυ των ψήφων. Το τραγούδι θα προκριθεί αυτομάτως στον τελικό, που θα πραγματοποιηθεί τον Μάιο του 2018 στη Λισαβόνα της Πορτογαλίας.

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Κατηγορία:Singles του 2018
Οδός Αλεξάνδρου Παπαναστασίου (Θεσσαλονίκη)

Η **Οδός Αλεξάνδρου Παπαναστασίου** είναι κεντρική οδός της Θεσσαλονίκης, παράλληλη στη Λεωφόρο Καραμανλή (Νέα Εγνατία) και στη Λεωφόρο Βασιλίσσης Όλγας. 

Διασταυρώνεται με κεντρικές οδούς της Θεσσαλονίκης, όπως οι οδοί Κατσιμίδη, Κλεάνθους, 28ης Οκτωβρίου, Μάρκου Μπότσαρη, 25ης Μαρτίου και Βούλγαρη. Διαθέτει δύο λωρίδες κυκλοφορίας ανά κατεύθυνση.

## Ονομασία
Η οδός ονομάστηκε προς τιμήν του πρώην πρωθυπουργού Αλέξανδρου Παπαναστασίου.

## Συγκοινωνία
Η οδός Παπαναστασίου εξυπηρετείται από 5 λεωφορειακές γραμμές του O.Α.Σ.Θ.. Η γραμμή *10* διέρχεται καθ' όλο το μήκος της, ενώ η γραμμή *58* διέρχεται κατά το τμήμα Κ.Καραμανλή-Ν. Πλαστήρα. Οι γραμμές *4*, *30* και *11* διανύουν μικρά τμήματα αυτής.

## Φωτοθήκη

Αρχείο:Papanastasiou avenue in Thessaloniki 2.jpg|Η οδός Α. Παπαναστασίου στην Οσία Ξένη.


## Παραπομπές


Π
Στράνωμα Αιτωλοακαρνανίας

Η **Στράνωμα** είναι οικισμός της ορεινής Ναυπακτίας και της Περιφερειακής Ενότητας Αιτωλοακαρνανίας.

## Γεωγραφία - Ιστορία
Η Στράνωμα είναι κτισμένη στις δυτικές πλαγιές του όρους Κορφές και στις βόρειες του Άϊ Λιά σε υψόμετρο 600 μέτρα. Το χωριό βρίσκεται στα δυτικά σύνορα της Ναυπακτίας με το Θέρμο, Β. - ΒΔ. της Ναυπάκτου σε απόσταση 40,5 χλμ. από αυτήν και 27,5 χλμ. ΝΑ. από το Θέρμο.

Το 1912 συστάθηκε κοινότητα Στρανώματος με έδρα την ίδια, ενώ το 1981 το όνομα από *το Στράνωμα* διορθώθηκε σε *η Στράνωμα* και η κοινότητα Στρανώματος σε κοινότητα Στρανώμης. Έχει πληθυσμό 47 κατοίκους, σύμφωνα με την απογραφή του 2021 και μαζί με τον Άνω Κάμπο, Κάτω Κάμπο και τα Λουτρά Στάχτης, αποτελούν την Τοπική Κοινότητα Στρανώμης που ανήκει στη Δημοτική Ενότητα Πυλλήνης του Δήμου Ναυπακτίας.

### Απογραφές πληθυσμού

## Εξωτερικοί σύνδεσμοι

* Αρχειακή περιγραφή για Στράνωμα (Αιτωλοακαρνανία) από το Εθνικό Ευρετήριο Αρχείων των Γενικών Αρχείων του Κράτους.
* Λαογραφικό υλικό από τις Απόκριες μέχρι της Πεντηκοστής εκ του χωρίου Στράνωμα, της επαρχίας Ναυπακτίας, του νομού Αιτωλοακαρνανίας.
* Αρχειακό και οπτικο-ακουστικό υλικό ερευνών από το Κέντρο Ερεύνης της Ελληνικής Κοινωνίας της Ακαδημίας Αθηνών.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Νεραντζιές Μεσσηνίας

Οι **Νεραντζιές** είναι μικρός οικισμός, χωρίς μόνιμο πληθυσμό, κοντά στην Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Τοποθεσία
Οι *Νεραντζιές* βρίσκονται ανατολικά της Μεθώνης, από την οποία απέχουν περίπου 13 χιλιόμετρα και βορειοανατολικά από την Φοινικούντα, από την οποία απέχουν περίπου 3 χιλιόμετρα. Έχουν υψόμετρο 76 μέτρα και απέχουν 2,5 περίπου χιλιόμετρα από τη θάλασσα. Κοντά στις Νεραντζιές βρίσκεται επίσης, προς τα βόρειά της η Λαχανάδα σε απόσταση μόλις 600 περίπου μέτρων.

## Ιστορικό οικισμού
Ο οικισμός *Νεραντζιές*, ο οποίος ανήκει στη δημοτική ενότητα Μεθώνης, είναι νεοσύστατος, καθώς αναγνωρίστηκε μόλις το 2001, όταν και υπήχθη στον κατηργημένο Δήμο Μεθώνης, ως το 2010. Από το 2011, μετά τις νέες αλλαγές του σχεδίου «Καλλικράτης» οι Νεραντζιές ανήκουν πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων.  Οι Νεραντζιές σήμερα είναι οικισμός της *Τοπικής Κοινότητας της Λαχανάδας* του *Δήμου Πύλου-Νέστορος*, στην οποία υπάγονται επίσης το Ασπροχόρτι (νεοσύστατος οικισμός που αναγνωρίσθηκε το 2011) και η Λαχανάδα (έδρα).

## Κάτοικοι
Ο οικισμός, με βάση την απογραφή του 2011, δεν έχει μόνιμους κατοίκους.
 

## Δείτε επίσης
* Μεθώνη
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Μεθώνης

## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Γοδεφρείδος του Ε

Ο **Γοδεφρείδος του Ε** ή **Γοδεφρείδος της Μπριόν** (*Godfrey*, 962 - 1015) από τον Οίκο της Νορμανδίας-Κλερ ήταν κόμης του Ε και της Μπριόν στα τέλη του 10ου και στις αρχές του 11ου αιώνα.

## Βιογραφία
Ο Γοδεφρείδος του Ε ήταν νόθος γιος του δουκός της Νορμανδίας Ριχάρδου του Ισχυρού με μια ανώνυμη ερωμένη του. Την κομητεία του Ε δημιούργησε ο ετεροθαλής αδελφός του Γοδεφρείδου Ριχάρδος Β΄ της Νορμανδίας στο πλαίσιο της πολιτικής των δωρεών σε τίτλους και εδάφη στα μέλη της οικογένειας του. Η Ακρόπολη του Ε είχε σημαντικό ρόλο στην υπεράσπιση της Νορμανδίας, το κάστρο και η οχυρωμένη πόλη στον ποταμό Μπρέσλ βρισκόταν σε απόσταση μονάχα δυο μιλίων από την Μάγχη.  Η Ε ήταν σημείο απόπλευσης για την Αγγλία στην διάρκεια του πολέμου και ένα από τα σημαντικότερα σημεία για επίθεση.

Το κάστρο της Μπριόν βρισκόταν υπό την κατοχή των δουκών της Νορμανδίας αλλά ο Ριχάρδος Β΄ αποφάσισε να το κάνει δώρο στον ετεροθαλή αδελφό του Λουδοβίκο, στην συνέχεια πέρασε στον γιο του Γιλβέρτο και μετά την δολοφονία του ενσωματώθηκε ξανά στο δουκάτο της Νορμανδίας.
Ο Γοδεφρείδος και ο γιος του Γιλβέρτος καταγράφονται ως *κόμητες* σε ένα διάταγμα του Ριχάρδου Β΄ στην Λιζιέ αλλά χωρίς να αναφέρονται επιπλέον εξουσίες τους.

## Οικογένεια
Με την σύζυγο του που δεν είναι γνωστό το όνομα της απέκτησε :

*Γιλβέρτος του Μπριόν

## Πρόγονοι

## Παραπομπές


## Πηγές
*David Crouch, The Normans: The History of a Dynasty (London: Hambledon Continuum, 2007)
*David Douglas, The Earliest Norman Counts, The English Historical Review, Vol. 61, No. 240 (May, 1946)
*Edmund Chester Waters, The Counts of Eu, Sometime Lords of the Honour of Tickhill, The Yorkshire Archaeological and Topographical Journal, No. 9 (1886)
*J.H. Round, The Family of Clare, The Archaeological Journal, Vol. LVI, Second Series Vol. VI, (1899)
*Philip Lyndon Reynolds, Marriage in the Western Church: The Christianization of Marriage During the Patristic and Early Medieval Periods (Boston: Brill, 2001)
*The Gesta Normannorum Ducum of William of Jumieges, Orderic Vitalis, and Robert of Torigni, Vol. II, Ed. & Trans. Elizabeth M.C. Van Houts (Clarendon Press, Oxford, 1995)

Κατηγορία:Οίκος της Νορμανδίας
Κατηγορία:Κόμητες του Ε
Γιλβέρτος του Μπριόν

Ο **Γιλβέρτος του Μπριόν**, 2ος κόμης της Ε και 2ος κόμης της Μπριόν (περί το 1000 - περί το 1040) ήταν επιφανής ευγενής από τον Οίκο της Νορμανδίας-Κλερ.  Ο Γιλβέρτος ήταν ένας από τους κηδεμόνες του Γουλιέλμου του Κατακτητή, την εποχή που ο δούκας ήταν ακόμη ανήλικος. Θεωρείται ο γενάρχης του Οίκου ντε Κλερ· την εποχή που ζούσε ακόμη μπορούσε να κατέχει τον τίτλο του *"κόμη του Μπριόν*". Έμεινε γνωστός με το παρωνύμιο *"Κρίσπιν"*, επειδή τα μαλλιά του στεκόντουσαν στο κεφάλι του όπως τα κλαδιά ενός πεύκου.

Ο Γιλβέρτος του Μπριόν ήταν γιος του Γοδεφρείδου κόμη του Ε, ο οποίος με την σειρά του ήταν νόθος γιος του Ριχάρδου Α΄ του Ισχυρού δούκα της Νορμανδίας.  Κληρονόμησε την κομητεία του Μπριόν και έγινε ένας από τους ισχυρότερους Άγγλους γαιοκτήμονες· έγινε δωρητής στο *αβαείο του Μπεκ*, που είχε ιδρυθεί από τον πρώην ευγενή Έρλουιν (1031). Ο Ροβέρτος Α΄ δούκας της Νορμανδίας απεβίωσε (1035), και τον κληρονόμησε ο νόθος γιος του Γουλιέλμος ο Κατακτητής υπό την κηδεμονία ισχυρών ευγενών όπως ο Γιλβέρτος του Μπριόν, ο Όζμπερν ο Βοσκός και ο Αλαίν Γ΄ δούκας της Βρετάνης.

Ένας αριθμός Νορμανδών ευγενών με πρωτοβουλία του Ραλφ του Γκάτσε αρνήθηκαν να δεχτούν τον Γουλιέλμο σαν δούκα τους· μια προσπάθεια να δολοφονήσουν τον μικρό δούκα απέτυχε (1040). Ο Γιλβέρτος ωστόσο δολοφονήθηκε την ίδια χρονιά, την περίοδο που έκανε ειρηνική ιππασία κοντά στο Εσαφόρ. Πιστεύεται ότι οι δολοφόνοι του ήταν ο Ραλφ του Γουάσι και ο Ροβέρτος του Βιτό· η δολοφονία ήταν πράξη εκδίκησης και δεν είναι γνωστό αν ο Ραλφ του Γκάτσε είχε συμμετοχή σε αυτήν. Οι γιοι του Γιλβέρτου:
* Ριχάρδος ΦιτςΓκίλμπερτ και 
* Βαλδουίνος ΦιτςΓκίλμπερτ, από φόβο μήπως έχουν την τύχη του πατέρα τους, διέφυγαν -με πρωτοβουλία των φίλων τους- στην αυλή του Βαλδουίνου Ε΄ κόμη της Φλάνδρας. Τα παιδιά ήταν από τους βασικούς συνεργάτες του Γουλιέλμου Α΄ του Κατακτητή στην Νορμανδική κατάκτηση της Αγγλίας· οι απόγονοι τους εγκαταστάθηκαν στην Αγγλία, την Ιρλανδία και τη Σκωτία και έγιναν ισχυρότατοι ευγενείς, ανεξάρτητοι από το Αγγλικό στέμμα.

## Πρόγονοι

## Παραπομπές


## Πηγές
*David C. Douglas, William the Conqueror (Berkeley & Los Angeles: University of California Press, 1964)
*Deck, S. (1954). Le comté d'Eu sous les ducs. In Annales de Normandie (Vol. 4, No. 2, pp.&nbsp;99–116)
*George Edward Cokayne, The Complete Peerage of England Scotland Ireland Great Britain and the United Kingdom, Extant Extinct or Dormant, ed. Vicary Gibbs, Vol. IV (London: The St. Catherine Press, Ltd., 1916)
*Ordericus Vitalis, The Ecclesiastical History of England and Normandy, trans. Thomas Forester, Vol. I (London: Henry G. Bohn, 1853)
*James Dixon Mackenzie, The castles of England: their story and structure, Vol.1, (The Macmillan Co., 1896)

Κατηγορία:Οίκος της Νορμανδίας
Κατηγορία:Κόμητες του Ε
Το τατουάζ

***Το τατουάζ*** ήταν ελληνική δραματική αστυνομική-ερωτική καθημερινή τηλεοπτική σειρά παραγωγής 2017-2019, η οποία προβλήθηκε από τον τηλεοπτικό σταθμό Alpha TV και Alpha Κύπρου. Το σενάριο της σειράς υπογράφει η Βάνα Δημητρίου, ενώ η σκηνοθεσία είναι των Ανδρέα Γεωργίου, Στάμου Τσάμη και Κώστα Αναγνωστόπουλου. Έκανε πρεμιέρα στις 18 Σεπτεμβρίου 2017 και ολοκληρώθηκε στις 27 Ιουνίου 2019. Για τις ανάγκες της σειράς, οι πρωταγωνιστές έχουν μεταφερθεί σε διάφορα σημεία (π.χ. Αίγινα, Λονδίνο, Καλαμπάκα κλπ).

## Αρχική Υπόθεση
Η Άννα Ραζή, σύζυγος του Τόνι Νίβεν και κόρη του Θεοχάρη Ραζή, ταξιδεύει μαζί με την φίλη της, την Νικόλ, από το Λονδίνο στην Ελλάδα. Εκεί, η Άννα θα συναντήσει στην Αίγινα τον Αλέξανδρο Μελά, έναν άνδρα με τον οποίο συνομιλεί εδώ και 1 χρόνο, μέσω Facebook. Οι δυο νέοι ζουν μερικές βραδιές πάθους, μέχρι που ο Αλέξανδρος εξαφανίζεται χωρίς ίχνος, αφού ανακαλύπτει μια νεκρή γυναίκα στο δωμάτιο του που τον καθιστά καταζητούμενο δολοφόνο. Η εξαφάνιση της Άννας, λίγες ημέρες μετά, θα προκαλέσει τη σύγχυση των συγγενών της.

## Καστ & Χαρακτήρες

## Επισκόπηση σειράς
 

## Κριτική
Η σειρά έλαβε μεικτές κριτικές στο σύνολο. Στην ιστοσελίδα YouRate, η βαθμολογία της είναι 57 στα 100, βασισμένη σε 6 κριτικές.

Γράφοντας για το *yupiii.gr*, ο Κωνσταντίνος Αντωνάτος ξεχώρισε τον πρωταγωνιστή της σειράς, Στέφανο Μιχαήλ, σημειώνοντας πως: "είναι ακριβώς αυτό που πρέπει, ένας αρκετά καλός ηθοποιός που λατρεύει ο φακός" και χαρακτηρίζοντας τον ως "ξεκάθαρα το πιο δυνατό πρόσωπο της σειράς...". Επαίνεσε και τον Απόστολο Γκλέτσο, εξηγώντας πως "Ο άλλοτε ζεν πρεμιέ είναι στην πιο ώριμη φάση της καριέρας του και εντυπωσιάζει από την πρώτη στιγμή με την ευκολία που μεταλλάσσεται από τρυφερός σύντροφος σε πληγωμένος απειλητικός πατέρας".

Παρόλο που το πρωταγωνιστικό ζευγάρι είναι ο Αλέξανδρος και η Άννα την παράσταση τελικά έκλεψαν ο Τόνι και η Τατιάνα με χιλιάδες άτομα να τους αποθεώνουν καθημερινά στο Twitter για την χημεία και τις αισθησιακές σκηνές τους.

## Μετάδοση
 
### Πρώτη Προβολή

 
## Μουσική στη σειρά
* Christos Stylianou - Crazy Land
* Χρίστος Στυλιανού - Σ' ένα χαρτί
* Χρίστος Στυλιανού - Για να 'σαι πάντα εδώ
* Christos Stylianou feat. Eleni Geraki - Cuando Vuelvas Amor.

## Παραπομπές


Κατηγορία:Τηλεοπτικές σειρές Alpha
Κατηγορία:Ελληνικές σαπουνόπερες